tartuNLP/wikipedia-smugri-20251201 huggingface dataset:
IEEE Access

IEEE Access on yhdysvaltalaisen insinöörijärjestö IEEE:n (Institute of Electrical and Electronics Engineers) verkossa julkaisema avoimesti saatavilla oleva tieteellinen megajulkaisu. Se aloitti toimintansa vuonna 2013, ja nousi nopeasti vuosittain julkaistujen artikkelien lukumäärällä mitattuna maailman suurimpien tiedejulkaisujen joukkoon, ohittaen Plos Onen alkuvuonna 2020 ainakin joksikin aikaa. Eräänä voimakkaan kasvun syynä pidetään IEEE Accessin nousua 2010-luvun loppupuolella erääksi kiinalaisten teknisten tieteiden tutkijoiden suosimaksi kansainväliseksi julkaisukanavaksi. Toukokuussa 2020 raportoitiin IEEE Accessin julkaiseman artikkelimäärän kasvaneen edeltävän 12 kuukauden aikana ehkä jopa 94 prosentilla noin 16 900:aan. Scopuksen aineiston mukaan kiinalaisia tieteentekjöitä oli mukana yli 60 prosentissa artikkeleista vuodesta 2018 alkuvuoteen 2020.
Maailmanlaajuisesti noin 400 000 jäsenen suuruisen insinöörijärjestö IEEE on maailman suurimpia teknisten alojen tiedejulkaisujen kustantajia. Se julkaisee noin 200 erilaista tekniikan alan aikakauslehteä tai tiedejulkaisua. Järjestö tukee vuosittain noin 2 000:ta tekniikan alan konferenssia. Järjestön poikkitieteellinen IEEE Access -julkaisu keskittyy IEEE:n aihepiireissä olevien teknisten tieteiden tutkimusartikkelien julkaisemiseen. 
IEEE Access -lehti perii julkaistavaksi hyväksytyistä artikkeleista julkaisumaksun (APC, article processing charge). Vuonna 2022 julkaistavien artikkelien julkaisumaksun suuruus oli 1 850 euroa (2023: 1 950) lisättynä mahdollisilla paikallisilla veroilla. Insinöörijärjestö IEEE:n varsinaiset jäsenet saavat saavat alennuksen julkaisumaksusta. IEEE Access -verkkolehti hyväksyy noin 30 prosenttia saamistaan artikkelikäsikirjoituksista. Hyväksytyt artikkelit julkaistaan hyvin nopeasti, tyypillisesti 4-6 viikon kuluttua artikkelin vastaanottamisen jälkeen. Artikkelit julkaistaan avoimella Creative Commons -lisenssillä (tyypillisesti CC-BY-4.0 tai CC-BY-NC-ND). Julkaisun kahden vuoden vaikuttavuuskerroin oli 3,476 (2021).
Vuoden 2020 lopussa Kiinan tiedeakatemia, joka on kiinalaisen tiedekentän keskeisimpiä organisaatioita, julkaisi varoituslistan kansainvälisistä tiedejulkaisuista. Lista varoittaa kiinalaisia tutkijoita julkaisemasta useissa erityisesti avoimen lisenssin tutkimusjulkaisuissa ja suosittaa sen sijaan vastaavia kiinalaisia julkaisukanavia. Varoituslista sisältää megajulkaisuista erityisesti IEEE Access-lehden. Ilmeisesti tästä syystä julkaisun vastaanottamien tutkimusartikkelien määrä romahti vuoden 2021 kolmen ensimmäisen kuukauden aikana.
Narrative of the Life of Frederick Douglass, An American Slave

Narrative of the Life of Frederick Douglass, An American Slave (usein lyhyesti vain Narrative) on Frederick Douglassin kirjoittama omaelämäkerta, joka julkaistiin vuonna 1845. Kyseessä oli Douglassin ensimmäinen kirja. Kirjan kustantaja oli Bostonissa toimiva Anti-Slavery Office.
Douglass oli jo ennen kirjan julkaisemista tunnettu orjuutta vastustava julkinen puhuja.
Kirja on kuvaus Douglassin kuvaus hänen lähtökohdistaan ja siitä, millaista orjan elämä oli orjan itsensä näkökulmasta. Tällaiselle oli kysyntää, sillä luennoidessaan orjuutta vastaan pohjoisvaltioissa, monet kyseenalaistivat Douglassin taustan, koska tämän katsottiin olevan liian sivistynyt ollakseen entinen orja. Kirjasta tuli myös niin suosittu Euroopassa, että Douglass matkusti Isoon-Britanniaan elokuussa 1845, jossa hän viipyi vuoteen 1847 asti.
Kirjan viralliseen otsikkoon voidaan myös laskea kuuluvaksi "Written by Himself", jolla Douglass halusi painottaa sitä, että oli kirjoittanut kirjan itse ja kuvannut siinä omia lähtökohtiaan.
Douglass kirjoitti myöhemmin kaksi muuta omaelämäkertaa: "My Bondage and My Freedom" (1855) ja "The Life and Times of Frederick Douglass" (1881).
Martin Kesici

Martin Kesici (s. 29. huhtikuuta 1973 Berliini, Saksa) on saksalainen laulaja-lauluntekijä ja televisiopersoona.
Turkkilaisjuurinen berliiniläinen aloitti uransa hard rock -laulajana ja kitaristina.
Vuonna 2003 hän voitti kykyjenetsintäohjelman "Star Search" ja sai julkaista singlen nimeltä "Angel of Berlin", jossa on enemmän poppia kuin rock-riffejä.
Levysopimuksella ja ensimmäisellä albumillaan ”EM KAY” laulaja tuli tunnetuksi laajemmalle yleisölle.
Sittemmin hän on osallistunut muihin tosi-tv-ohjelmiin, kuten "Jungle Camp" ja "Adam sucht Eva". Hän on kärsinyt terveysongelmista.
Ameriikan raitti (kirja)

Ameriikan raitti on Antti Tuurin kirjoittama romaani. Se on Tuurin Pohjanmaa-sarjan kolmas osa. Kirja julkaistiin Otavan kustantamana vuonna 1986. Kirja on käännetty venäjäksi, ruotsiksi, islanniksi ja viroksi.
Vuonna 1990 valmistunut elokuva "Ameriikan raitti" pohjautuu "Ameriikan raitti" -kirjaan. Elokuvan ohjasi Lauri Törhönen.
Elias Laaksonen

Elias Rudolf (Rolle) Laaksonen (3. toukokuuta 1903 Tampere – 9. kesäkuuta 1972 Helsinki) oli suomalainen puutavara-alan kauppias, yrittäjä ja yritysjohtaja, joka sai kauppaneuvoksen arvonimen.
Laaksosen vanhemmat olivat maanviljelijä, kauppias Tuomas Laaksonen ja Maria Katarina Ruuskanen ja puoliso vuodesta 1933 Aune Aalto. Laaksonen kävi keskikoulun Tampereen lyseossa 1913–1920 ja teki opintomatkoja useisiin eri maihin. Hän oli Siuron Puuhiomon ja Kuljun Höyrysahan toimistovirkailija 1920–1923, monien eri liikkeiden palveluksessa 1924–1930, Riihimäen Saha Oy:n Helsingin myyntijohtaja 1931–1939, Hackman &amp; Co:n Sorsakosken tehtaan Helsingin myyntipäällikkö 1939–1943, Kolho Oy:n Helsingin edustuksen hoitaja 1939–1944 ja Puukonttori Oy:n perustaja, toimitusjohtaja ja johtokunnan puheenjohtaja vuodesta 1944. Laaksosella oli myös oman alansa ja muita luottamustehtäviä. Kauppaneuvoksen arvonimen hän sai 1971. Laaksonen ja hänen vaimonsa olivat tunnettuja taiteen keräilijöitä, heidän taidekokoelmaansa säilytetään Helsingin kaupungin taidemuseossa. Heidän nimeään kantava erikoisrahasto on perustettu Liikesivistysrahastoon.
Lemmetty

Lemmetty voi tarkoittaa ainakin seuraavia;
Karibianjatropa

Karibianjatropa ("Jatropha integerrima") on jatropien ("Jatropha") sukuun kuuluva kasvilaji. Se on pensas tai ainavihanta pieni puu, joka voi korkeimmillaan kasvaa noin neljä metriä korkeaksi. Kasvatettuna se jää tavallisesti matalammaksi. Lehdet sijaitsevat vuorottain ja ovat 5–15 cm pitkiä ja 3–8 cm leveitä. Lehdet ovat väriltään kirkkaanvihreitä, mutta niiden muoto vaihtelee; tavallisesti lehdet ovat ehyitä, soikeita ja teräväkärkisiä, mutta joskus eri tavoin liuskaisia. Kukat kehittyvät 5–10 cm pitkien kukintoperien päissä sijaitseviin viuhkoihin. Kukat ovat yksineuvoisia, halkaisijaltaan noin 3 cm ja väriltään punertavia. Hedelmät ovat halkaisijaltaan noin 1–1,3 cm olevia kotia. Siemenet ovat puolestaan 8 mm pitkiä, vaaleanruskeita ja mustapilkkuisia. Koko kasvi on myrkyllinen, etenkin siemenet.
Karibianjatropa kasvaa luontaisena Kuubassa sekä Hispaniolan saarella. Siellä laji kasvaa hiekkaisella maaperällä melko kuivilla kasvupaikoilla sekä erilaisilla häirityillä kasvupaikoilla.
Karibianjatropaa kasvatetaan koristekasvina. Se on helppohoitoinen koristekasvi, jota lisätään siemenistä. Siemeniä tulee liottaa vedessä yön yli ennen niiden istuttamista maahan. Karibianjatropa menestyy trooppisilla ja subtrooppisilla alueilla sekä paikoin myös temperaattisilla alueilla. Kasvit eivät kuitenkaan kestä yhtään pakkasta. Karibianjatropa menestyy monenlaisilla maaperillä ja täysikokoiset kasvit kestävät kuivia kausia. Kasvupaikan tulisi olla täydessä auringon valossa tai enintään vain kevyesti varjossa. Kasvupaikan lämpötilan tulisi pysyä mielellään yli +16°C:n. Kasvukauden aikana kasvia voi kastella keskimääräisesti, mutta talvikauden aikana sitä ei tarvitse kastella lainkaan, vaan maaperän voi antaa kuivua lähes kokonaan ennen seuraavan kasvukauden ja kastelun alkua.
Kate (nimi)

Kate (äännetään: [keɪt]) on naisen etunimi. Se on englantilainen lyhentymä Katarina-nimen vastineista Katherine ja Catherine. Kate-nimi on tunnettu jo keskiajalla, ja alun perin se on ollut lempinimi.
Digi- ja väestötietoviraston mukaan Suomessa on maaliskuun 2025 loppuun mennessä tilastoitu noin 360 Kate-nimistä naista.
Nimipäivät.
Katella on nimipäivä Norjassa 18. joulukuuta.
Suomessa Kate-nimi sisältyy Helsingin yliopiston almanakkatoimiston julkaisemaan hevosten nimipäiväkalenteriin. Siinä Katen ja Käthyn nimipäivä on 4. kesäkuuta. Marsalkka Mannerheimilla oli Käthy-niminen ratsu, minkä vuoksi nimet on sijoitettu kalenterissa puolustusvoimain lippujuhlan päivään.
Kalifornianruusio

Kalifornianruusio ("Purshia stansburyana") on ruusukasvien (Rosaceae) heimoon, ruusioiden ("Purshia") sukuun kuuluva kasvilaji. Se on kausivihanta tai lähes ainavihanta pensas tai pieni puu, joka voi kasvaa noin kolme metriä korkeaksi ja leveäksi. Runko on yleensä runsasoksainen ja latvus on muodoltaan pyöreä. Lehdet sijaitsevat vuorottaisesti, mutta useimmiten ne kasvavat ryhminä nivelkohdissa. Lehdet ovat 3–9-liuskaisia ja 0,6–2,5 cm pitkiä. Yläpinnoiltaan lehtien väri vaihtelee vihreästä harmaanvihreään ja alapinnoiltaan lehdet ovat vaaleampia. Lehtien yläpinnoilla on vaaleita laikkuja. Kukat ovat valkoisia tai vaaleankeltaisia ja niissä on keltainen keskusta. Kukat ovat hauraita, viisiterälehtisiä ja halkaisijaltaan noin 2,5 cm. Kalifornianruusio kukkii loppukeväästä tai alkukesällä, mutta joskus myöhemminkin. Hedelmät ovat pähkylöitä, joita kehittyy kustakin kukasta viidestä kymmeneen kappaletta.
Kalifornianruusio kasvaa luontaisena Yhdysvaltojen kaakkoisosissa sekä Meksikon pohjoisosissa. Yhdysvalloissa lajia tavataan Idahon, Coloradon, Utahin, Nevadan, Arizonan, New Mexicon ja Kalifornian osavaltioissa.
Kalifornianruusion tieteellisen nimen lajinimi ("stansburyana") viittaa 1806–1863 eläneeseen amerikkalaiseen Howard Stansburyyn.
Assassin’s Creed Mirage

Assassin’s Creed Mirage on Ubisoft Bordeaux’n kehittämä ja Ubisoftin julkaisema toimintaseikkailupeli, joka julkaistiin 5. lokakuuta 2023 PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle.
Peli sijoittuu 800-luvun Bagdadiin islamin kulta-ajalle. Pelin päähahmot ovat Basim ja Roshan.
Pelaaminen.
Aiempaan toimintapainotteiseen "Assassin’s Creed Valhallaan" verrattuna peli palaa sarjan juurille ja painottaa hiiviskelyä ja ketteryyttä. Peli sijoittuu aikaan sata vuotta ennen assassiinien veljeskunnan perustamista ja noin 300 vuotta ennen sarjan ensimmäisen pelin tapahtumia. Pelissä ei ole nykyaikaan sijoittuvia osuuksia eikä paljoa tieteisfiktiota. Peli keskittyy Basim Ibn Ishaqin tarinaan, joka on nuori varas Bagdadissa.
Vastaanotto.
Peli sai IGN:n arvostelussa arvosanaksi 8/10. Juonta kutsuttiin liiallisen yksinkertaiseksi ja hahmot ovat enimmäkseen unohdettavia.
Sylvien talo

Sylvien talo ("Housekeeping") on skotlantilaisen Bill Forsythin käsikirjoittama ja ohjaama yhdysvaltalainen draamakomedia vuodelta 1987. Marilynne Robinsonin romaaniin perustuvassa, 1950-luvulle sijoittuvassa tarinassa Idahon syrjäisessä pikkukylässä asuu orvoiksi jääneet kaksi teini-ikäistä sisarusta, joiden hoitajaksi isoäidin kuoltua ilmaantuu salaperäinen täti Sylvie (Christine Lahti). Tytöt alkavat omaksua Sylvien tapoja, jotka kummastuttavat kristillishenkisen kylän asujaimistoa. Tarina kerrotaan toisen tytön näkökulmasta.
Tuotanto.
Kanadassa kuvattu "Sylvien talo" oli skottiohjaaja Forsythin ensimmäinen Skotlannin ulkopuolella tekemä elokuva. Se piti alun perin tehdä Cannon-filmiyhtiön tuotantona pääosassa Diane Keaton. Tämä kuitenkin vetäytyi hankkeesta, jolloin myös Cannon menetti kiinnostuksensa. Uudeksi tuotantoyhtiöksi saatiin Columbia Pictures ja pääosanäyttelijäksi Christine Lahti.
Vastaanotto.
New York Film Critics Circle asetti Lahden ehdokkaaksi vuoden parhaasta naispääosasta. Elokuva palkittiin Tokion elokuvajuhlilla.
"Helsingin Sanomien" elokuvakriitikko Helena Ylänen piti "Sylvien taloa" amerikkalaisia perusfilmejä huomattavasti hienommin käsikirjoitettuna, ohjattuna, kuvattuna ja näyteltynä ja kiitteli kaavamaisuuden ja opettavaisuuden välttelyä. Saman lehden Mikael Fränti ei tuoreeltaan juuri innostunut tästä ”pikkufilmistä”, mutta kirjoitti vuoden 1994 tv-esityksen alla Christine Lahden näyttelevän uljaan kauniisti, omalaatuista ajantajua ja elämän kapinaa säteillen. "Video-oppaassa" vuodelta 1994 Kari Salminen antoi "Sylvien talolle" täydet viisi tähteä ja luonnehti sitä epätavalliseksi komediaksi, joka ylistää viattomuuden ja lapsuuden maagisuutta ja normeista poikkeamisen kauneutta.
Ranskan ympäriajo 2023

Ranskan ympäriajo 2023 oli järjestyksessään 110. Ranskan ympäriajo. Se alkoi 1. heinäkuuta Bilbaosta Espanjasta ja päättyi 23. heinäkuuta Pariisiin. Kilpailun kolme ensimmäistä etappia ajettiin Baskimaassa, Espanjassa. 
Kilpailun voitti jo toista vuotta peräkkäin tanskalainen Jonas Vingegaard. Hänen tallinaan oli Team Jumbo-Visma. Toiseksi kilpailussa tuli slovenialainen Tadej Pogačar, joka jäi Vingegaardista 7 minuuttia ja 13 sekuntia. Pogačarin talli oli UAE Team Emirates. Kolmanneksi tuli isobritannialainen Adam Yates, joka jäi kärjestä 10 minuuttia ja 56 sekuntia. Yates oli myös UAE Team Emirates -tallista. Tadej Pogačar voitti nuorten eli alle 25-vuotiaiden kilpailukategorian. Mäkikilpailun voitti italialainen Giulio Ciccone (Lidl-Trek). Pistekilpailun voitti belgialainen Jasper Philipsen (Alpecin-Deceuninck). Joukkuekilpailun voitti Team Jumbo-Visma.
Eväkölijalkaiset

Eväkölijalkaiset (Carinariidae) on kotiloihin kuuluva nilviäisheimo. Heimon lajeja tavataan merivesistä.
Taksonomia ja anatomia.
Eväkölijalkaiset jaetaan kolmeen sukuun ja lajeja on yhteensä kahdeksan. Eväkölijalkaiset ovat suhteellisen kookkaita nilviäisiä, esimerkiksi "Carinaria cristata" voi kasvaa 68 cm pitkäksi. Heimon lajien kuori on hyvin pieni, läpinäkyvä ja surkastunut. Jalka on eväkölijalkaisilla hyvin pitkä ja muodoltaan pitkänomainen. Jalassa on useita evämäisiä tai siipimäisiä ulokkeita. Kidukset ovat lajeilla suuret.
Levinneisyys ja elintavat.
Eväkölijalkaisia tavataan lämpimistä meristä. Heimon lajien ravintoa ovat pehmeäruumiiset kampamaneetit, meduusat ja salpat, äyriäisten poikaset ja kalat.
Alavuden vapaaseurakunta

Alavuden vapaaseurakunta on Alavudella toimiva Suomen vapaakirkon jäsenseurakunta. Seurakunta on rekisteröitynyt vuonna 1990. Seurakunnan toimintamuotoihin kuuluvat mm. raamattupiirit, sunnuntain jumalanpalvelukset sekä pyhäkoulutyö. Alavuden vapaaseurakunnalla on omat tilat Alavuden asemakylässä. Alavuden vapaaseurakunta tarjoaa myös ruoka-apua. Seurakunnan vanhimmiston puheenjohtajana toimii Matti Kähäri.
Seurakunnan tilaisuuksia lähetetään muun muassa TV7:n televisio- ja verkkokanavilla.
Historia.
Vapaakirkollinen toiminta saapui Alavudelle 1890-luvulla, joka oli vapaakirkollisten keskeinen herätyskohde. Vapaakirkollisuuden synty liittyy kiinteisästi Stenbäckien sukuun: Alavudella syntyneet Väinö Stenbäck ja Lyydia Stenbäck olivat molemmat liikkeen evankelistoja.
Ensimmäisen kerran vapaakirkollisuus nousi esille luterilaisen seurakunnan kirkkoneuvostossa heinäkuussa 1894. Neuvosto kielsi vapaakirkollisia opettamasta, mutta kiellolla ei ollut varsinaista vaikutusta. 1800-luvun puolella vapaakirkollisuus sai kannatusta erityisesti kirkonkylässä ja Sapsalammilla. 1910-luvulla kannatus oli laajentunut myös Rantatöysään.
Vuoden 1930 tienoilla Rantatöysässä alkanut herätys jakaantui 1933 kahtia. Osa siirtyi helluntailiikkeeseen ja osa vapaakirkkoon. Rantatöysää pidettiin 1930-luvulla Alavuden vapaakirkollisten tukialueena.
Pirskurassikaisla

Pirskurassikaisla ("Fimbristylis bisumbellata") on sarakasvien (Cyperaceae) heimoon, rassikaislojen ("Fimbristylis") sukuun kuuluva kasvilaji. Se on yksivuotinen, tiiviisti mätästävä kasvilaji, jonka varret voivat kasvaa 4–20 cm korkeiksi. Varret ovat sileitä ja kolmisärmäisiä. Varsien tyvellä on muutamia lehtiä. Lehdet ovat varsia lyhyempiä, ja lehtien lavat ovat 0,7–1,5 mm leveitä. Kukintona on useista tähkylämäisistä osakukinnoista koostuva rykelmä. Tähkylät sijaitsevat yksittäin ja kussakin tähkylässä on 10–20 kukkaa. Tähkylät ovat suurin piirtein munanmuotoisia, teräväkärkisiä, 2–7 mm pitkiä ja halkaisijaltaan 1–1,8 mm. Tähkylöiden uloimmat suojuslehdet ovat kalvomaisia, kolmisuonisia ja 1,2–2 mm pitkiä. Uloimmat suojuslehdet ovat väriltään ruskeita, mutta niiden alapinnoilla on vihreä kölimäinen selkä. Kukissa on yksi tai kaksi hedettä ja emi on kaksiluottinen. Hedelmänä oleva pähkylä on kellertävänvaalea, leveän munamainen ja noin 0,8 mm pitkä. Pirskurassikaisla kukkii ja tuottaa hedelmiä heinä–syyskuussa, mutta joskus marraskuulle asti.
Pirskurassikaisla kasvaa jokien ja purojen varsilla hiekkaisella maaperällä tai marskimaalla. Lisäksi lajia tavataan mäkien rinteiden märillä kasvupaikoilla. Pirskurassikaislaa tavataan Euroopassa, Afrikassa, suuressa osassa Aasiaa sekä Intian valtameren saarilla ja Australiassa.
Alavuden baptistilähetys

Alavuden baptistilähetys on vuonna 1988 perustettu alavutelainen baptistiseurakunta. Seurakunnan kannatusyhdistys on perustettu vuonna 1990. Seurakunta on itsenäinen ja kuuluu Suomen baptistilähetyksen piiriin. Seurakunnan toimintamuotoihin kuuluvat muun muassa nuortenillat ja sunnuntain jumalanpalvelukset. Seurakunta tukee lähetystyötä muun muassa Intiassa ja Espanjassa. Seurakunnan rukoushuone sijaitsee Alavuden asemakylässä. Seurakunnan johtajana toimii Leif Lindeman.
Lehtimäki-Soinin vapaaseurakunta

Lehtimäki-Soinin vapaaseurakunta on Lehtimäen ja Soinin alueella toimiva Suomen Vapaakirkon jäsenseurakunta. Seurakunta on toiminut alueella 1950-luvulta lähtien ja se on järjestänyt useita telttakokouksia Leikkarin alueella. 1970-luvulla seurakunnan kokouksista tuli valtakunnallisia ja tilaisuudet kasvoivat suurimmillaan 700 henkilön kokoisiksi. Nykyään seurakunta toimii yhteistyössä Soinin evankelis-luterilaisen ja helluntaiseurakunnan kanssa. Seurakunta on järjestänyt 2010-luvulla yhteistyössä mm. "Soini Missiota". Seurakunnan pastorina toimii Arto Leikkari.
Comeback (elokuva)

Comeback on Petri Kotwican ohjaama suomalainen elokuva, joka tuli ensi-iltaan 6. lokakuuta 2023. Elokuvan ovat käsikirjoittaneet Petri Karra ja Aleksi Bardy.
Elokuva kertoo entisistä miljoonatilin tehneistä rokkareista, jotka ovat ajautuneet elämässä erilleen ja erilaisiin elämäntilanteisiin. He tapaavat jälleen tehdäkseen comebackin, mutta kaikki ei kuitenkaan suju niin kuin kukin on ajatellut.
Elokuvan pääosissa nähdään Mikko Leppilampi, Ville Myllyrinne, Paula Vesala ja Anni Iikkanen. Muissa rooleissa ovat Pamela Tola, Marja Packalén, Mari Perankoski, Kirsi Ylijoki, Armi Toivanen ja Vuokko Hovatta.
Monet kohtaukset on kuvattu Kotwican kotikaupungissa Paraisilla. Elokuvan tuotti Helsinki-filmi tuottajana Aleksi Bardy. Elokuvan levitti Aurora Studios.
Elokuvan tunnuskappale "Diving Deep" julkaistiin 24. elokuuta 2023. Kappaleen on sanoittanut Risto Asikaisen ja tuottanut/säveltänyt Jonas Olsson ja sen esittää Noora Louhimo. Kitaraa soittaa Nino Laurenne ja rumpuja Gas Lipstick.
Oswald Tippo

Oswald Tippo (1911–1999) oli yhdysvaltalainen kasvitieteilijä ja professori.
Tippo valmistui vuonna 1932 Massachusetts State Collegesta (nykyisin Massachusettsin yliopiston Amherstin kampus) ja väitteli kasvitieteen tohtoriksi Harvardin yliopistosta vuonna 1937. Tippo oli arvostettu kasvianatomian tutkija. Hän toimi uransa aikana useissa eri yliopistoissa Yhdysvalloissa. Vuonna 1964 Tippo palasi töihin samaan yliopistoon, josta oli itse valmistunut vuonna 1932. 1960-luvun lopulla yliopisto laajeni huomattavasti ja Tippo toimi siellä eri tehtävissä jääden lopulta eläkkeelle kesäkuussa 1982. Eläkkeelle jäämisen jälkeenkin Tippo kävi kuitenkin usein yliopistolla yhdessä vaimonsa Emmien kanssa aina kuolemaansa saakka.
Tanskan kansankäräjävaalit 2022

Tanskan kansankäräjävaalit 2022 järjestettiin 1. marraskuuta 2022. Vaaleissa valittiin 179 edustajaa kansankäräjille, joista 175 valitaan Tanskasta, kaksi Grönlannista ja kaksi Färsaarilta. Vaalit olivat ennenaikaiset ja järjestettiin sisäpoliittisen skandaalin vuoksi. Vaalit liittyivät vuonna 2020 tehtyyn päätökseen lopettaa maan kaikki 17 miljoonaa minkkiä koronaviruskriisiin vedoten. Tanska oli ennen minkkien lopettamista Euroopan unionin suurin turkistarhaaja. Myöhemmin paljastui, että päätös minkkien lopettamisesta oli lain vastainen.
Vaalien tulosta on kuvattu "täysin villiksi" ja poliittisena mullistuksena. Sosiaalidemokraatit saavuttivat vaaleissa enemmistön, mutta puoluekentän oikea laita mullistui vaaleissa täysin. 26 prosenttia kansanedustajapaikoista vaihtoi puoluetta ja niistä 30 meni kahdelle uudelle puolueelle. Vaalien suurin voittaja oli entisen pääministerin Lars Løkke Rasmussenin Moderaatit-puolue, joka nousi uutena puolueena 9,3 prosentin kannatukseen. Samoin Inger Støjbergin johtamat Tanskademokraatit saivat 8,3 prosentin kannatuksen.
Ehdokkaat ja äänioikeus.
Äänioikeutettuja ovat henkilöt, jotka täyttävät seuraavat ehdot:
Ehdokkaaksi voivat asettua sellaiset äänioikeutetut henkilöt, joita ei ole rikostuomion vuoksi todettu vaalikelvottomiksi.
Tulokset.
Mette Frederiksenin johtamat Sosiaalidemokraatit voittivat kansankäräjävaalit parhaalla tuloksella yli 20 vuoteen. Puolue sai vaaleissa 27,5 prosenttia äänistä ja 50 paikkaa. Frederiksen ilmoitti muodostavansa laajapohjaisen hallituksen. Perinteinen punainen blokki sai vaaleissa niukan enemmistön, mutta hallituksenmuodostajaksi nimitetty Frederiksen on luvannut muodostaa hallituksen poliittisen keskustan kautta.
Äänestysprosentti oli 84,1 %, mikä oli alhaisin 30 vuoteen.
Frederiksenin II hallitus aloitti toimintansa 14. joulukuuta 2022. Siihen kuuluivat sosiaalidemokraattien lisäksi myös moderaatit ja venstre. Kyseessä oli ensimmäinen kerta 30 vuoteen, kun hallituskumppanit ylittävät perinteisen vasemmisto-oikeisto -jaon.
! colspan="2" rowspan="2" style="text-align:left;"| Puolueet
! colspan="3"| Äänet
! colspan="2"| Paikat
! width="75"| Ääniä
! width="30"|%
! width="35"|+/–
! width="30"| Paikat
! width="35"|+/–
A Paranormal Evening with the Moonflower Society

A Paranormal Evening with the Moonflower Society on Avantasia-musiikkiprojektin studioalbumi, joka julkaistiin 21. lokakuuta 2022.
Tanskademokraatit

Tanskademokraatit () on vuonna 2022 perustettu tanskalainen puolue. Puolueen perusti kesäkuussa 2022 entinen maahanmuuttoministeri Inger Støjberg. Puolue puolustaa hyvinvointipalveluja ja poliisia sekä kireää maahanmuuttolinjaa. Ensimmäisissä kannatusmittauksissa puolueelle mitattiin lähes 12 prosentin kannatusta. Støjberg perusti uuden puolueen saatuaan tuomion turvapaikkapolitiikkansa johdosta.
Politiikka.
Tanskademokraattien politiikassa korostetaan neljää teemaa: ensimmäisenä koko Tanskan pitäminen yhdessä, jolla viitataan alueelliseen huomiointiin, toisena kotimainen tuotanto, jossa korostetaaan pieniä- ja keskisuuria yrityksiä sekä otetaan ilmaspolitiikassa huomioon yritykset, kolmantena hyvinvointi ja huolenpito, joissa keskitytään erityisesti vanhuksiin, sekä neljäntenä maahanmuutto- ja oikeuspolitiikka, jossa on korostettu tanskalaisen yhteiskunnan kulttuuria ja oikeudenmukaisuutta.
Tanskademokraatit ovat korostaneet politiikassaan "kansalaisten tervettä järkeä". Puolueen puheenjohtaja on korostanut Kööpenhaminan ulkopuolista Tanskaa ja että Tanska kaipaa porvarillista puoluetta, joka huolehtii ihmisistä. Støjberg on korostanut tiukkaa maahanmuuttopolitiikkaa, josta hän oli tunnettu jo edustaessaan liberaalia Venstre-puoluetta. Støjberg on korostanut maahanmuuttajien sopeutumista tanskalaisiin sääntöihin, normeihin ja perinteisiin. Støjberg on tukenut myös sosialidemokraattisen hallituksen suunnitelmia vastaanottokeskuksen perustamisesta Ruandaan. Støjberg on halunnut tehdä maakunnallisista lääkärintehtävistä houkuttelevia.
Historia.
Vaalilautakunta hyväksyi puolueen nimeksi "Danmarksdemokraterne – Inger Støjberg" 21. kesäkuuta 2022,ja kaksi päivää myöhemmin Inger Støjberg vahvisti perustaneensa puolueen kyseisesellä nimellä. Tanskademokraatit keräsi ennätysajassa tarvittavat kannattajakortit, joita kertyi kahdeksassa päivässä yli 40 000. Puolue hyväksyttiin puoluerekisteriin 8. heinäkuuta, ja sille annettiin vaalikirjain Æ
Tanskademokraatit sai myös runsaasti uusia jäseniä sen jälkeen, kun 11 Tanskan kansanpuolueen jäsentä erosi Morten Messerscmidtin puheenjohtajavalinnan jälkeen. Tanskademokraatteihin liittyivät muun muassa Peter Skaarup, Hans Kristian Skibby, Bent Bøgsted ja Jens Henrik Thulesen Dahl. Myös Tanskan kansanpuolueen entinen puheenjohtaja Kristian Thulesen Dahl erosi puolueestaan ja liittyi Tanskademokraattien kannattajaksi.
Tanskademokraatit sai kansankäräjävaaleissa 2022 äänistä 8,1 prosenttia ja 14 edustajaa. Puolue on edustettuna myös kymmenessä kunnassa, sillä perustamisen jälkeen siihen liittyi viisi kunnanvaltuutettua.
Organisaatio.
Tanskademokraateilla ei ole samanlaista puoluejärjestöä kuin muilla poliittisilla puolueilla. Verkkosivuillaan puolue tarjoaa mahdollisuutta osallistua puolueeseen vapaaehtoisena, mutta varsinaista jäsenyttä ei tarjota vuonna 2022. Inger Støjberg valitsi itse puolueen ehdokkaat kansankäräjävaaleissa 2022.
Kyrkslätts gymnasium

Kyrkslätts gymnasium on ruotsinkielinen lukio Kirkkonummella, Uudellamaalla. Lukio on perustettu vuonna 1870, jolloin sen nimi oli "Sahlbergska skolan". Lukio on toinen Kirkkonummen kahdesta lukiosta.
Lukuvuonna 2021-2022 koulusta valmistui yli 50 ylioppilasta.
Historia.
Sahlbergska skolan perustettiin vuonna 1870 ja se toimi Helsingin Kruununhaassa vuoteen 1890. Tuolloin sen nimi vaihtui nimeen Svenska privata läroverket för flickor. Tyttökoulussa oli kaksiluokkainen esikoulu, ylempi oppiaste joka käsitti seitsemän luokkaa sekä jatko- ja lukio-opinnot jotka käsittivät kaksi luokka-astetta. Koulun virallinen nimi vaihtui vuonna 1959 Laurellska skolaniksi ja se siirtyi Kirkkonummelle. Vuonna 1966 koulun nimeksi vaihtui Kyrkslätts samskola ja vuodesta 1976 koulua on kutsuttu nimellä Kyrkslätts gymnasium.
Kaupang

Kaupang oli Oslonvuonon länsirannalla nykyisen Larvikin kunnan alueella noin vuosina 780–950 sijainnut kaupunki ja kauppapaikka. Varhaisina viikinkiaikoina lähistöllä sijaitsi palvontapaikka (Skiringssal).
Kaupungin nimi on peräisin muinaisnorjan sanasta “Kaupangr”, kauppapaikka tai kaupunki. Kaupangia voidaan pitää Norjan vanhimpana kaupunkina. Se oli selvästi pienempi kuin esimerkiksi Birka ja Hedeby, mutta kuitenkin tärkeä kauppapaikka norjalaisille ja tanskalaisille viikingeille, jotka kävivät kauppaa ja tekivät ryöstöretkiä Länsi-Euroopassa ja Britteinsaarilla. Vuosien 2000–2002 arkeologiset tutkimukset ovat vahvistaneet, että Kaupang on ollut tyypillinen viikinkiaikainen kaupunki, jossa asutus oli jaettu tontteihin. Kaupangin kukoistuskausi oli suunnilleen 700- 850 jaa.
Kaupangin perustamisesta ei ole säilynyt kirjallisia lähteitä, mutta tutkimusten mukaan Vestfoldissa sijaitsi tärkeä valtakeskus ja markkinapaikka joskus 800-luvun alussa. Vestfold oli tuolloin Norjan vaurain alue, ja frankkien annaalit vuodelta 813 kertovat, että Tanskan kuninkaat yrittivät saada alueen hallintaansa. On oletettu, että kuningas Godfred olisi perustanut Kaupangin varmistaakseen Tanskan vaikutusvallan alueella.
Aiemmin oletettiin, että Kaupangissa ei ollut pysyvää asutusta, vaan se olisi ollut vain kausittainen markkinapaikka. Norjalaisen arkeologi Dagfinn Skren arkeologiset tutkimukset vuosina 2000–2007 ovat kuitenkin osoittaneet, että Kaupangissa asuttiin ympäri vuoden. Tutkimusten perusteella Kaupangissa ei ollut suojavarustuksia, toisin kuin Birkassa ja Hedebyssä. Kaupangissa asui pääasiassa kauppiaita, mutta alueen haudoista on löydetty myös maanviljelijöiden käyttämiä työkaluja. Kaivausten perusteella Kaupangissa oli lisäksi paikallista käsityötuotantoa, ja Kaupangissa myös sulatettiin hopeaa ja muita materiaaleja jälleenmyyntiä ja vientiä varten.
Kaupang oli suurimmillaan noin vuonna 875, jolloin siellä on ollut 400–1000 asukasta. Suurin osa sukuhaudoista on peräisin vuosilta 840–940. Paikalta on löytynyt myös jäänteitä polttohautauksista sekä haudattuja veneitä. Haudoista on löytynyt esineitä, jotka todistavat vilkkaasta kaupankäynnistä ja tiiviistä yhteyksistä muihin keskuksiin. Monet esineet ovat peräisin Länsi-Euroopasta ja Britteinsaarilta, mutta myös Tanskassa valmistettua keramiikkaa sekä viiniruukkuja Reinin alueelta on löytynyt. Lisäksi on löydetty jäänteitä vendien hunajasta, hiomakivistä eri puolilta Norjaa, frankkien ja anglosaksien valmistamia esineitä ja vaatteita sekä irlantilaisia koruja. Kaupangilla oli myös yhteyksiä viikinkien arktisten alueiden kauppiaisiin, mistä todistavat kaivauksissa löytyneet mursun syöksyhampaat. Lisäksi on löydetty kolikoita eri puolilta maailmaa.
Kaupang alkoi Birkan ja Hedebyn tavoin menettää merkitystään, kun lähistölle nousi uusia asutuskeskuksia. 900-luvulta peräisin olevia löytöjä on hyvin vähän, mikä viitaa siihen, että paikka hylättiin vähitellen. Eräät tutkijat olettavat, että lähistöllä sijainneet Tønsberg ja Skien syrjäyttivät Kaupangin kauppapaikkana.
Formula 1 -kausi 2024

Formula 1 -kausi 2024 oli Formula 1 -sarjan 75. maailmanmestaruuskausi. Kauden avauskilpailussa ei nähty ensimmäistä kertaa lajin historiassa ainuttakaan tulokaskuljettajaa.
Kilpailukalenteri.
Kauden 2024 kilpailukalenterissa on 24 osakilpailua. Kilpailukalenteriin palasi Kiinan osakilpailu, joka on ajettu viimeksi vuonna 2019.
Tulokset.
DHL Fastest Pit Stop Award.
Kaudesta lähtien DHL on laskenut nopeimmat varikkopysähdykset MM-pisteinä, jolloin kyseisellä järjestelmällä DHL:n Nopein varikkopysähdys -palkinnon () saa eniten pisteitä kerännyt talli.
Kuljettajat.
• Osakilpailu, jossa ennen varsinaista kilpailua ajettiin sprinttikilpailu ja niiden kahdeksan parhaiten sijoittunutta saivat lisäpisteitä 8-7-6-5-4-3-2-1.
Valmistajat.
• Osakilpailu, jossa ennen varsinaista kilpailua ajettiin sprinttikilpailu ja niiden kahdeksan parhaiten sijoittunutta saivat lisäpisteitä 8-7-6-5-4-3-2-1.
Maggie O’Farrell

Maggie O'Farrell (s. 27. toukokuuta 1972) on irlantilainen kirjailija. Hän on kirjoittanut useita palkittuja romaaneja, lastenkirjoja sekä omaelämäkerrallisen teoksen "I am, I am, I am: Seventeen Brushes with Death", joka ylsi "The Sunday Times" -lehden myydyimpien kirjojen ensimmäiselle sijalle ilmestymisvuonnaan. O'Farrell on voittanut useita kirjallisuuspalkintoja, muun muassa kansainvälisesti merkittävän Women’s Prize for Fiction -palkinnon teoksellaan "Hamnet" vuonna 2020.
O'Farrell on työskennellyt toimittajana sekä "The Independent on Sunday" -lehden kirjallisuuden apulaispäätoimittajana Lontoossa. Hän on myös toiminut kirjoittamisen opettajana Warwickin yliopistossa ja Goldsmiths’ Collegessa.
Elukkatehdas

Elukkatehdas ("Animal Factory") on Steve Buscemin ohjaama elokuva joka perustuu Edward Bunkerin omaelämänkerralliseen romaaniin "The Animal Factory", joka on julkaistu suomeksi vuonna 2003 elokuvan suomenkielisellä nimellä. Elokuva sai ensi-iltansa vuonna 2000.
Juoni.
Elokuvassa 21-vuotias Ron Decker (Edward Furlong) saa huumeiden myynnistä suhteettoman kovan tuomion, vaikka se on hänen ensimmäinen tuomionsa, koska on vaalivuosi. Hän joutuu istumaan tuomiotaan San Quentin State Prisoniin, ja pelkää että hänet raiskataan siellä koska on nuori ja kokematon. Hän saa apua Earl Copenilta (Willem Dafoe) joka on istunut paljon vankilassa ja ottaa hänet suojelukseensa. Copen on vankilassa kuin kotonaan ja Decker pääsen tämän avulla vankilan sisäpiiriin, nauttimaan etuoikeuksista joita Copen järjestää, mutta samalla hän joutuu vartijoijoiden silmätikuksi.
Näyttelijät.
Lähde:
Eva Gredal

Eva Wilhelmsson Gredal (19. helmikuuta 1927 Nørresundby – 2. elokuuta 1995) oli tanskalainen sosiaalidemokraattinen poliitikko. Hän istui kansankäräjillä vuosina 1971–1975 ja 1977–1979 sekä toimi Tanskan sosiaaliministerinä 1971–1973 ja 1975–1978. Hän oli Euroopan parlamentin jäsen 1979–1989.
Togg

Togg on turkkilainen autoyhtiö, joka perustettiin vuonna 2018 yhteisyritykseksi.
Turkkilainen Togg Car valmistaja luotiin yhteistyössä Anadolu Groupin (19 %), BMC (19 %), Kök Groupin (19 %), Turkcell (19 %), Zorlu Holding (19 %) ja TOBB (5 %) kanssa 25. kesäkuuta. 2018.
Yhtiö on ilmoittanut, että ensimmäiset autot ovat valmiita massatuotantoon vuoden 2022 loppuun mennessä.
Poul Hartlingin hallitus

Poul Hartlingin hallitus oli Tanskan hallitus 19.12.1973–29.1.1975, minkä jälkeen se jatkoi toimitusministeristönä 13.2.1975 saakka. Se koostui pelkästään Venstrestä.
Ministerit.
Pääministeri
Ulkoministeri
Valtiovarainministeri
Oikeus- ja kulttuuriministeri
Talous- ja ulkomaankauppaministeri
Kirkko- ja julkisten töiden ministeri 
Ympäristö- ja Grönlanti-ministeri
Työ- ja asuntoministeri
Sisä- ja sosiaaliministeri
Maatalous- ja kalastusministeri
Opetusministeri
Puolustusministeri
Norra Skåne

Norra Skåne on ruotsalainen vuonna 1899 perustettu sanomalehti, jonka kotikunta on Hässleholm. Se ilmestyy kuudesti viikossa, on poliittiselta linjaltaan keskustalainen ja kuuluu Gota Mediaan.
Madeline Miller

Madeline Miller (s. 24. heinäkuuta 1978 Boston) on yhdysvaltalainen kirjailija. Hän on opiskellut antiikin kieliä, draamaa ja antiikin tekstien muuntamista nykyaikaisiin muotoihin. Nykyisin hän opettaa Massachusettsissa lukiolaisille kreikkaa, latinaa ja Shakespearea. Hän kirjoitti esikoisromaaniaan "Akhilleen laulu" kymmenen vuotta, ja vuonna 2012 teos voitti The Orange Prize -kirjallisuuspalkinnon.
FV104 Samaritan

FV104 Samaritan on brittiläinen, Alvis Vickersin valmistama telaketjullinen panssaroitu pelastusajoneuvo eli ambulanssi, jota voidaan hyödyntää sotatoimissa. Se tuli käyttöön vuonna 1970, ja siinä on alumiininen runko sekä panssarointi. Aluksi ajoneuvossa oli Jaguarin valmistama 4,2- litrainen bensiinimoottori, mikä vaihdettiin myöhemmin Cumminsin dieselmoottoriin joka oli 5,9 -litrainen. Kummankin teho oli 195 hevosvoimaa (142 kW). Enimmäisnopeus oli 72,5 km/h. Vaunun kantama on 480 km. 
Kuljetettavia potilaita mahtui ajoneuvoon 5-6 henkeä, miehistön määrä on 2. Tätä tyyppiä valmistettiin 101 kappaletta. FV104 kuuluu kokonaiseen ajoneuvoperheeseen, joista ensimmäinen oli FV101 Scorpion.
Taalintehtaan kansantalo

Kansantalo Taalintehdas, eli Folketshus Dalsbruk, on Kemiön saarella sijaitseva työväentalo. Talo rakennettiin 1930-luvun alun pula-aikana työväenyhdistysten käyttöön. 
Historiaa.
Taalintehtaan suomenkielinen työväenyhdistys perustettiin vuonna 1896. Paikkakunnalla oli toiminut myös ruotsinkielinen työväenyhdistys. Työväenyhdistykset yhdessä työväen voimistelu- ja urheiluseuran sekä ammattiosaston kanssa perustivat kansantalon rakentamista varten Kansantalo-nimisen osuuskunnan vuonna 1931. Talon rakentamista varten ostettiin vanha hotellirakennus, joka purettiin ja siirrettiin. Talon rakentamiseen on osallistunut talkoilla työttömiäkin. Talo vihittiin käyttöön 21.2.1932.. Osuuskunnassa, joka perustettiin 1.4.1931, oli mukana myös työntekijöiden sairaus- ja hautausavustuskassa.. Osuuskunnan 1 000 markan hintaisia osuuksia oli yhdistyksillä seuraavasti: Taalintehtaan sairaus- ja hautausapukassa 10, Voimisteluseura Jäntevä 17, ruotsalainen työväenyhdistys 12, suomalainen työväenyhdistys 8 ja Metalliliiton ammattiosasto 2. Kansantalon saamat vuokra- ja ravintolatuotot olivat hyvät alusta alkaen, ja lainoja pystyttiin lyhentämään ripeällä tahdilla.
Rakennus.
Taloa alettiin rakentaa vuonna 1931, se valmistui 1931 ja lopullisesti 1935. Talo sijaitsi alun perin vuokratontilla, jonka vuokra-aika oli 50 vuotta. Taalintehtaan vanha hotelli ostettiin rakennustarpeiksi. Taalintehdas Oy myi hotellin korkeiden ylläpitokustannusten takia. Rakennuspiirustukset teki rakennusmestari Bror Korström, joka myös urakoi suuren osan talosta. Vuonna 1936 taloa laajennettiin, siihen rakennettiin juhlasali ja tilava näyttämö. Talon yläkerrassa oli ajan mukaisesti vahtimestarin asunto. Talo on peruskorjattu vuosina 1966–1968.. Voimisteluseura Jäntevällä oli talon ullakolla komea harjoitussali.
Toimintaa työväentalolla.
Ajanmukaiselle työväentalolle oli tarvetta, koska jo vuoden 1931 loppupuolella ennen sen valmistumista siellä alettiin järjestää mm. tansseja ja teatteriesityksiä.. Talolla on esiintynyt kiertueellaan vuonna 1949 suomalainen Teräsmies V. Hautaviita.
Nykyinen käyttö.
Nykyään talo tunnetaan nimellä Folkets Hus, ja sen omistaa Andelslaget Folkets Hus Dalsbruk.
Kehämäiset liiketoimet

Kehämäiset liiketoimet (englannista "round-tripping" tai "round-trip trading"), jotka tunnetaan myös nimityksillä ”edestakaiset liiketoimet” tai ”pyörivä tarjotin” on vaihtokaupan muoto, jossa yritys myy ”käyttämättömän omaisuuserän toiselle yritykselle, samalla kun se suostuu ostamaan takaisin saman tai samankaltaisen omaisuuden suunnilleen samaan hintaan”. Omaisuuden edestakainen vaihtaminen kiertoteitse ei tuota mitään taloudellista nettohyötyä, mutta se voidaan vilpillisesti ilmoittaa osana hyödyllisiä myyntejä ja ostoja asianomaisten yritysten kirjanpidossa. Tämä on vastoin sisältö yli muodon -kirjanpitoperiaatetta. Yritykset näyttävät kasvavan ja olevan hyvin kiireisiä, mutta kehämäiset liiketoimet evät tuota voittoa. Kasvu houkuttelee spekulatiivisia sijoittajia, vaikka voittoja ei syntyisikään; tällaiset sijoitukset hyödyttävät yrityksiä ja kannustavat niitä toteuttamaan edestakaisen liiketoiminnan näennäistä kasvua.
Kehämäisillä liiketoimilla oli ratkaiseva rooli Enronin, CMS Energyn, Reliant Energyn, Dynegyn ja Wirecardin kaltaisten energiakauppiaiden markkina-arvon tilapäisessä paisuttamisessa.
Kansainvälisissä tilanteissa edestakaisia liiketoimia käytetään veronkiertoon ja rahanpesuun.
Péra Triovasálos

Péra Triovasálos (, ) on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 649 (vuonna 2011).
Péra Triovasáloksen kylä sijaitsee Míloksen pohjoisosassa saaren pääkylän Plákan itäpuolella. Se on nykyisin kasvanut kiinni pohjoispuolella sijaitsevaan Triovasáloksen kylään, muodostaen kaksoiskylän, ja käytännössä myös Plákaan.
Péra Triovasálos muodostaa myös laajemman kyläyhdyskunnan (Τοπική Κοινότητα Πέραν Τριοβασάλου, "Topikí Koinótita Péran Triovasálou"), johon kuuluvat varsinaisen Péra Triovasáloksen kylän lisäksi kylät Katsarónas ja Kómia. Koko yhdyskunnan väkiluku on 698.
Perdikóvrysi

Perdikóvrysi (; transl. myös "Perdikóvrisi") on Kreikan kylä, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 102 (vuonna 2011).
Perdikóvrysin kylä sijaitsee vuoristossa Peloponnesoksen niemimaan itäosassa noin 31 kilometriä kaakkoon Trípolin kaupungista. Perdikóvrysin kyläyhdyskuntaan (Τοπική Κοινότητα Περδικόβρυσης, "Topikí Koinótita Perdikóvrysis") kuuluu kylän lisäksi myös Johannes Kastajan luostari ("Moní Prodrómou").
Perigiáli

Perigiáli () on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 1 616 (vuonna 2011).
Perigiálin kylä sijaitsee Korintinlahden rannalla yhdeksän kilometriä länteen Kórinthoksen kaupungista. Perigiáli muodostaa oman kyläyhdyskuntansa (Τοπική Κοινότητα Περιγιαλίου, "Topikí Koinótita Perigialíou"). Vuodesta 1997 se kuului Ássos-Léchaion kuntaan ja vuodesta 2011 lähtien Kórinthoksen kunnan Ássos-Léchaion kunnallisyksikköön.
Píso Livádi

Píso Livádi () on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 108 (vuonna 2011).
Píso Livádin kylä sijaitsee Pároksen itärannikolla noin 17 kilometriä kaakkoon saaren keskuksesta Paroikián kaupungista. Se on osa Márpissan kyläyhdyskuntaa. Kylä on yksi Pároksen satamista ja kesäaikaan sieltä on yhteyksiä lähisaarille, kuten Náxokselle, Íokselle ja Santorínille.
Woody Harrelsonin filmografia

Tämä on Woody Harrelsonin filmografia.
Rogítika

Rogítika () eli Roḯtika (Ροΐτικα) on Kreikan kylä, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Kylän väkiluku on 1 288 (vuonna 2011).
Rogítikan kylä sijaitsee Patraksenlahden rannalla noin kymmenen kilometriä etelälounaaseen Patraksen kaupungista. Sen nimi viittaa Rogoín kylään Kalávrytassa. Kansan suussa käytetään edellen vanhempaa muotoa "Roḯtika", joka on virallisesti korjattu muotoon "Rogítika" vuonna 1940.
Rogítika muodostaa oman kyläyhdyskuntansa (Τοπική Κοινότητα Ρογιτίκων, "Topikí Koinótita Rogitíkon"). Vuodesta 1997 se kuului Paralían kuntaan ja vuodesta 2011 lähtien Patraksen kunnan Paralían kunnallisyksikköön.
Sárti

Sárti () on Kreikan kylä, joka kuuluu hallinnollisesti Sithonían kuntaan, Chalkidikín alueyksikköön ja Keski-Makedonian alueeseen. Kylän väkiluku on 1 156 (vuonna 2011).
Sártin kylä sijaitsee Chalkidikín niemimaalla Sithonían niemen itärannikolla eli Singitikóslahden rannalla. Kylä oli olemassa alun perin 1300–1600-luvuilla. Se on syntynyt uudestaan vuoden 1923 Kreikan ja Turkin väestönvaihdon myötä. Uuden kylän alkuperäinen nimi oli "Néa Afisiá" (Νέα Αφησιά, ”Uusi Afisiá”) evakkojen kotipaikan Avşan saaren, kreikaksi Afousía tai Afisiá, mukaan. Sittemmin kylä on nimetty uudelleen paikalla antiikin aikana sijainneen Sarten kaupungin mukaan. Nykyisin Sárti on kesäaikaan suosittu rantaturismin keskus.
Sárti muodostaa oman kyläyhdyskuntansa (Τοπική Κοινότητα Σάρτης, "Topikí Koinótita Sártis"). Vuodesta 1997 se kuului Torónin kuntaan ja vuodesta 2011 lähtien Sithonían kunnan Torónin kunnallisyksikköön.
Sofikó

Sofikó (, ) on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 1 679 (vuonna 2011).
Sofikón kylä sijaitsee noin 28 kilometriä kaakkoon Kórinthoksen kaupungista. Sofikó muodostaa myös laajemman kyläyhdyskunnan (Δημοτική Κοινότητα Σοφικού, "Dimotikí Koinótita Sofikoú"), johon kuuluvat varsinaisen Sofikón kylän lisäksi kylät Ágios Vlássis, Fragkolímano, Kiourkáti ja Pefkáli sekä Pyhän Marinan luostari ("Moní Agías Marínis"). Koko yhdyskunnan väkiluku on 2 009. Vuodesta 1997 se kuului Solygeían kuntaan ja vuodesta 2011 lähtien Kórinthoksen kunnan Solygeían kunnallisyksikköön.
Sykiá

Sykiá (, ) on Kreikan kylä, joka kuuluu hallinnollisesti Sithonían kuntaan, Chalkidikín alueyksikköön ja Keski-Makedonian alueeseen. Kylän väkiluku on 1 903 (vuonna 2011).
Sykián kylä sijaitsee Chalkidikín niemimaalla Sithonían niemen eteläosan keskellä noin 190 kilometriä kaakkoon Thessalonikista. Sykiá on Sithonían vanhimpia kyliä. Se on perustettu 1300-luvulla nimellä "Longos". Nykyisen nimen on selitetty joko viittaavan viikunapuihin ("sykí") tai siihen, että kylä jää Áthos-vuoren varjoon ("skiá").
Sykiá muodostaa myös laajemman kyläyhdyskunnan (Δημοτική Κοινότητα Συκιάς/Συκέας, "Dimotikí Koinótita Sykiás/Sykéas"), johon kuuluvat varsinaisen Sykián kylän lisäksi kylät Desteníka, Kalamítsi, Koufós, Paralía Sykiás, Pigadáki, Platánia, Toróni ja Valtí. Niemen itärannikolla eli Singitikóslahden rannalla sijaitseva Paralía Sykiás toimii Sykián satamana. Koko yhdyskunnan väkiluku on 2 397. Vuodesta 1997 se kuului Torónin kuntaan ja vuodesta 2011 lähtien Sithonían kunnan Torónin kunnallisyksikköön.
Topias Hynninen

Topias Hynninen (s. 19. joulukuuta 2005 Vihti) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan keskushyökkääjä, mutta Hynninen osaa pelata myös laidassa.
Ura.
Seuraura.
Hynninen on KalPan kasvatti. Hän oli kaudella 2019–2020 C-nuorten SM-karsinnoissa joukkueensa paras maalintekijä 13 osumallaan. Kaudella 2020–2021 Hynninen oli 13 osumallaan KalPan U18-joukkueen paras maalintekijä. Kaudella 2021–2022 hän voitti U20 SM-hopeaa.
Kaudeksi 2022–2023 Hynninen siirtyi yhdessä isoveljensä Tuomaksen kanssa Mikkelin Jukurien U20-joukkueeseen. Hän nousi vain 16-vuotiaana joukkueen varakapteeniksi. Hynninen oli tehoilla 12+26=38 Jukurien paras syöttäjä ja toiseksi paras pistemies Tuomaksen jälkeen. Hän teki 16-vuotiaana myös SM-liigadebyyttinsä 1. marraskuuta 2022 Tampereen Ilvestä vastaan, kun Pekka Jormakka ja Daniel Mäkiaho olivat sivussa. Hynninen merkittiin heti Jukureiden ykkösketjun vasempaan laitaan Otto Mäkisen ja Juhamatti Aaltosen viereen. Hän sai ottelussa jääaikaa 14.11 minuuttia. Liigauransa avausmaalin Hynninen teki viidennessä ottelussaan tapaninpäivänä 26. joulukuuta 2022 vieraissa kasvattajaseuraansa KalPaa vastaan. Hän pelasi SM-liigassa kauden aikana 15 runkosarjaottelua tehden kolme maalia. Jukureiden kauden päätyttyä maaliskuussa 2023 seura lainasi Hynnisen loppukaudeksi Mestis-joukkue Iisalmen Peli-Karhuihin, jossa hän pelasi kolme runkosarjaottelua tehden kaksi syöttöpistettä ja neljä pudotuspeliottelua tehopistein 1+1=2.
Huhtikuussa 2023 Hynninen teki Jukurien kanssa vuoden mittaisen SM-liigasopimuksen. Varsinaisella tulokaskaudellaan 2023–2024 hän pelasi 43 runkosarjaottelua tehopistein 1+8=9 ja viisi pudotuspelittelua ilman tehopisteitä. Hynninen pelasi kauden aikana myös kolme ottelua lainalla IPK:n Mestis-joukkueessa loka-marraskuun 2023 vaihteessa. Helmikuussa 2024 hän teki Jukurien kanssa kaksivuotisen jatkosopimuksen kevääseen 2026 saakka.
Kaudeksi 2024–2025 Jukureita siirtyi valmentamaan Hynniselle IPK:sta tuttu Marko Tuomainen. Hän teki läpimurtonsa SM-liigassa ja nousi joukkueen ykkössentteriksi. Hynninen teki runkosarjassa 51 ottelussa tehot 12+23=35, joilla hän oli Jukurien toiseksi paras pistemies Peter Abbandonaton jälkeen. Playouteissa Hynninen teki viidessä ottelussa tehot 2+8=12, joilla hän voitti koko ottelusarjan pistepörssin.
Maajoukkueura.
Hynninen pelasi alle 18-vuotiaiden MM-kilpailuissa vuonna 2023 sekä Hlinka Gretzky Cupissa vuonna 2022, jolloin hän voitti pronssia. Hän pelasi alle 20-vuotiaiden MM-kilpailuissa vuonna 2025 ja voitti Suomen joukkueessa hopeaa. Yhteensä Hynninen on pelannut 24 nuorten ja 28 poikien maaottelua.
Muuta.
Hynnisen vuotta vanhempi isoveli Tuomas pelasi hyökkääjänä U20-ikäiseksi asti.
Uljana Starosolska

Uljana Starosolska (, salanimi , U. Ljubovytš; 31. maaliskuuta 1912 Lviv, Itävalta-Unkari – 4. joulukuuta 2011 New York, Yhdysvallat) oli ukrainalainen toimittaja ja kirjailija. Hän asui vuodesta 1967 Yhdysvalloissa.
Starosolskan vanhemmat olivat Volodymyr Starosolskyi ja Darija Starosolska. Hänen veljiään olivat Juri Starosolskyi ja Ihor Starosolskyi. Starosolska oli 1936–1939 lviviläisten aikakauslehtien "Nova h’atan", "Na slidin" ja "Hospodarsko-kooperatyvnyi tšasopysin" päätoimittaja. Neuvostoviranomaiset karkottivat huhtikuussa 1940 hänet sekä hänen äitinsä ja veljensä Ihorin Kazakstaniin. Hänet vapautettiin vuonna 1946, ja hän pääsi Puolaan, josta hän muutti 1967 Yhdysvaltoihin. Hän julkaisi siellä muistelmansa "Rozkažu vam pro Kazahstan" (1969, ’Minäpä kerron teille Kazakstanista’), toimi naistenlehti "Naše žyttja – Our Lifen" päätoimittajana 1972–1984 ja 1987–1990 ja kirjoitti emigranttilehtiin kertomuksia, esseitä ja sketsejä.
Emil Kastehelmi

Emil Kastehelmi (ent. Sillanpää, s. 1993/1994) on suomalainen sotahistorian asiantuntija, valtiotieteiden kandidaatti ja tietokirjailija.
Kastehelmi aloitti tiiminsä kanssa helmikuussa 2022 Ukrainan sodan rintamakartan ylläpitämisen. Kartan tiedot ovat perustuneet avointen lähteiden tiedustelulla tehtyyn työhön. Kastehelmestä tuli Ukrainan sodan alettua kysytty asiantuntija suomalaisissa tiedotusvälineissä. Marraskuussa 2022 Kastehelmi aloitti vakituisen työskentelyn "Iltalehden" ulkomaantoimituksen erikoistoimittajana. Hän on esiintynyt myös Ukrainan sodan käänteitä viikoittain käsitelleissä IL-TV:n tilannestudioissa.
Loppuvuodesta 2022 Kastehelmeltä ilmestyi hänen Aleksi Rikkisen kanssa kirjoittamansa sotahistoriallinen kirja "Sturmbock: tutkimusmatka Lapin sodan linnoitteisiin" (Atena Kustannus, 2022). Siinä käsitellään Lapin sodan aikaisen Sturmbock-puolustuslinjan linnoitteita. Kirjan tiedot perustuvat Kastehelmen ja Rikkisen viiden vuoden ajan tekemään tutkimukseen, jossa apuna käytettiin sekä arkistolähteitä että maastotutkimusta.
Kastehelmi on työskennellyt myös viestintäalalla ja europarlamentaarikko Alviina Alametsän kotimaan avustajana.
Politiikka.
Kastehelmi on aktiivinen politiikassa ja on toiminut muun muassa Turun vihreiden nuorten ja opiskelijoiden puheenjohtajana. Vuonna 2017 hänet valittiin Vihreiden nuorten ja opiskelijoiden liiton liittohallitukseen. Kastehelmi oli vihreiden ehdokas vuoden 2017 kuntavaaleissa saaden 96 ääntä, mutta ei tullut valituksi.
Emil Kastehelmen vaimo Minerva Kastehelmi on vihreiden lahtelainen kaupunginvaltuutettu ja Päijät-Hämeen nuorin aluevaltuutettu. Minerva Kastehelmi toimii Päijät-Hämeen aluehallituksen jäsenenä. Minerva Kastehelmi oli vihreiden ehdokkaana eduskuntavaaleissa 2023 ollen Hämeen vihreiden ääniharava.